Mariagerfjord Kommunes beredskab er mandag formiddag i gang med at rydde op efter at en lastbilchauffør uforvarende har spildt dieselolie over i hvert fald 14 kilometer på motorvej E45 mellem Haverslev og Hobro Nord. - Der var gået hul på en slange under vognen, så han drypper dieselolie hele vejen, indtil han opdager det, da han kører af motorvejen ved Hobro, fortæller indsatleder Johannes Holm Iversen. Da chaufføren opdager det standser han, og spilder dermed en del olie ved et kryds ved motorvejsafkørslen. - Det er det, vi rydder op efter nu. Der er ret glat, og det er ikke så heldigt i et kryds, siger indsatslederen. Han har meddelt vejdirektoratet om det pletvise spild på motorvejen, men det er i så små klatter, at det ikke er til at rydde op efter.
Chauffør opdagede først diesellæk efter mindst 14 kilometer.